Lektionsplan: Danskhed på vers

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| Modul 1  (1½ lektioner) | Præsentation af fædrelandssange | Eleven kan sætte begivenheders forudsætninger, forløb og følger i kronologisk sammenhæng | Jeg kan   * placere fædrelandssangene i kronologisk rækkefølge * beskrive, hvad der kendetegner de perioder, hvor fædrelandssangene er skrevet | * Eleverne laver en kronologisk tidslinje over, hvornår fædrelandssangene er lavet. Informationerne kan de finde ved at søge på sangene ved hjælp af de links der er i materialeoversigten. * Læreren laver et oplæg og præsenterer de perioder, som eleverne skal arbejde videre med: Romantikken, 70´erne og nutiden. De øvrige perioder må gerne også fremgå for at skabe kronologisk sammenhæng, men det skal blot tydeliggøres, hvilke perioder der skal arbejdes med i forløbet. Efterfølgende inddeler eleverne i grupper eller samlet på klassen sangene efter disse perioder * Eleverne undersøger perioderne og finder 5-10 stikord, der karakteriserer perioderne. Det kan være begivenheder, begreber og personer. Disse sættes på tidslinjen (se forslag til materialer i materialeoversigten) |  |
| Modul 2  (3½ lektioner) | Kildeanalyse | Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger  Eleven kan redegøre for brug af fortiden i argumentation og handling | Jeg kan   * sammenligne de enkelte fædrelandssange i forhold til indhold og motiv * finde eksempler på, hvordan en sang kan fortælle noget om den tid, som den er skrevet i * redegøre for, hvordan fædrelandet defineres og folket beskrives i de forskellige perioder | * Eleverne læser de 7 sange igennem De kan evt. også høre dem og synge med, hvis læreren finder dem f.eks. på YouTube. * Eleverne karakteriserer dem ved at anvende arket ”sangenes indhold og motiv” (bilag 1) * Eleverne arbejder i grupper med at forklare, hvordan en sang kan fortælle noget om den tid, den er skrevet i * Eleverne beskriver i grupper, hvordan fædrelandet defineres og beskrives i de forskellige perioder. |  |
| Modul 3  (2 lektioner) | Historiebevidsthed | Eleven kan diskutere egen og andres historiske bevidsthed | Jeg kan   * opstille kriterier for, hvad der definerer danskhed ifølge de tre kilder * redegøre for den historiske bevidsthed bag begrebet ”danskhed”, * definere danskhed ud fra, hvad jeg selv synes, der er dansk * jeg kan reflektere over min egen historiske bevidsthed | * Eleverne læser ”Danskhed begynder i hjertet” og ”Danskhed er en moderne opfindelse” og ser på kilden fra ”Hit med Historien” (bilag 3) og besvarer spørgsmålene i bilag 2 * I plenum gennemgår de besvarelserne, især dem i kilden, hvor eleverne gruppevis fremhæver 3 iøjnefaldende forskelle i svar i begge tabeller. |  |
| Modul 4  (3 lektioner) | Produktion af fædrelandssang | Eleven kan diskutere egen og andres historiske bevidsthed | Jeg kan   * producere en fædrelandssang, der udtrykker min historiske bevidsthed og afspejler min samtid | * I mindre grupper skal eleverne lave en mindmap over ”Danmark i nutid” og ”Danmark i fortid”. Stikord, der kan skrives på tavlen som inspiration kunne være: Landet, landskabet, folket, holdninger, værdier, sproget, kristendommen osv. * Herefter samles de mange bud i plenum, hvor læreren laver én fælles mindmap, som eleverne kan bruge som inspiration * Eleverne laver derefter en fædrelandssang efter de krav, der stilles i bilag 4 |  |

# Øvrige gode råd og kommentarer

Danskhed begynder i hjertet: Artiklen tager udgangspunkt I følgende citat: For mig kan alle, der af hjertet frivilligt tilslutter sig de bærende demokratiske værdier i det danske samfund, retteligt kalde sig danske.

Danskhed er en moderne opfindelse: Artiklen giver læseren et historisk overblik over de sidste 200 års historie og giver bud på, hvordan begivenhederne siden 1814 har formet danskhedsforståelsen og vores nutidige integrationsdebat.

Brug af tabel 1+2 på side 49.: Tabellerne viser nogle resultater fra socialforskningsinstituttets og Aalborg Universitets undersøgelse af national identitet fra 2004. Tabel 1 forholder sig til spørgsmålet ”For at være rigtig dansker er det vigtigt…” mens tabel 2 indeholder udsagn om det, at være dansker.

Bilag 1 Sangenes indhold og motiv

|  |  |  |  |
| --- | --- | --- | --- |
| Sangen | Hvad handler sangen om? | Hvad fremhæves som værende det særligt danske? | Hvad er sangens ”motiv” – hvilket syn på Danmark afspejler sangen? |
| Langt højere bjerge så vide |  |  |  |
| Der er et yndigt land |  |  |  |
| I Danmark er jeg født (H.C. Andersen) |  |  |  |
| Der er noget galt i Danmark |  |  |  |
| Danmark – dum og dejlig |  |  |  |
| Godmorgen lille land |  |  |  |
| I Danmark er jeg født (Natasja) |  |  |  |

Bilag 2 Spørgsmål til kilderne

**Danskhed begynder i hjertet**

- Hvornår er man, ifølge Esben Lune Larsen, dansker?

- Hvad er det særligt danske, ifølge Grundtvig?

- Tag stilling til, om I er enige med Esben Lunde Larsen og Grundtvig i deres syn på, hvad danskhed og danskere er. Begrund jeres svar.

**Danskhed er en moderne opfindelse**

- Hvornår opstår ideen om, at en dansker er en, der er født i Danmark, taler dansk og dyrker dansk kultur?

- Hvornår begyndte tankerne om national identitet at opstå?

- Hvordan adskilte disse tanker om national identitet sig fra den nationale identitet, der opstår efter 1814?

- Hvilke begivenheder i begyndelsen af 1800-tallet fører til, at vi bevæger os fra en statslig til en folkelig forståelse af det at være dansker?

- Hvorfor kommer sprog til at betyde så meget for forståelsen af, hvad en rigtig dansker er?

- Forklar hvordan 3-årskrigen 1848-50 og krigen i 1864 er et resultat af de nationalistiske tanker i 1800-tallet?

**Tabel 1:** **Jens Aage Poulsen, Hit med historien, Gyldendal 2010, s. 49.**

- sammenlign kvinder og mænds svarprocenter? Hvor er de enige og uenige? Giv bud på, hvorfor de er enige og uenige.

- sammenlign svarene på tværs af alder. Hvor er der enighed og uenighed? Giv bud på, hvorfor de er enige og uenige (inddrag gerne historisk viden til at forklare dette)

- sammenlign besvarelserne i forhold til uddannelsesniveauet. Hvor er der enighed og uenighed? Giv bud på hvorfor der er enighed og uenighed.

- lav en liste over, hvilke af de 8 udsagn, der har de højeste/laveste score og giv forklaringer på, hvorfor resultatet ser ud som det gør.

- find 3 steder i tabel 1, hvor der er store forskelle i svar og begrund, hvorfor disse forskelle er der.

- hvad kan man konkludere ved at se på tabel 1?

**Tabel 2: Jens Aage Poulsen, Hit med historien, Gyldendal 2010, s. 49.**

- sammenlign kvinder og mænds svarprocenter? Hvor er de enige og uenige? Giv bud på, hvorfor de er enige og uenige.

- sammenlign svarene på tværs af alder. Hvor er der enighed og uenighed? Giv bud på, hvorfor de er enige og uenige (inddrag gerne historisk viden til at forklare dette)

- sammenlign besvarelserne i forhold til uddannelsesniveauet. Hvor er der enighed og uenighed? Giv bud på hvorfor der er enighed og uenighed.

- lav en liste over, hvilke af de 7 udsagn, der har de højeste/laveste score og giv forklaringer på, hvorfor resultatet ser ud som det gør.

- find 3 steder i tabel 2, hvor der er store forskelle i svar og begrund, hvorfor disse forskelle er der.

- hvad kan man konkludere ved at se på tabel 2?

**Konklusioner**

Hvilke kriterier er der for, hvad der definerer danskhed i dag?

Hvilken historisk bevidsthed har danskerne?

**Tag stilling**

Hvad er danskhed ifølge mig selv?

Hvordan har Danmarks historie påvirket min opfattelse af danskhed?

Bilag 3 Hit med historien, side 49





(Kilde: Socialforskningsinstituttet og Aalborg Universitet, 2004)

Bilag 4 Egenproduktion af fædrelandssang

Lav en fædrelandssang, som synges sammen med resten af klassen.

Gruppedrøftelse – tag notater, men hold det til korte sætninger, begreber og enkelte ord.

- hvad er det særlige ved Danmark?

- hvad elsker vi ved Danmark?

- hvornår er man en rigtig dansker?

- hvordan kan vi inddrage historien i vores sang?

- hvilke ord fra den fælles mindmap vil vi gerne have med i vores sang?

- hvilken holdning til det at være dansk og til Danmark vil vi gerne udtrykke i vores sang?

Når I har drøftet sangens indhold og har valgt en melodi, kan I gå i gang med at skrive selve sangen. Der er ikke nogen krav til, at den skal rime, men det må den selvfølgelig gerne. Skriv 2-3 strofer og omkvæd, hvis det er nødvendigt (afhænger af, hvilken melodi I har valgt)